Temi Maltin u Ewropej huwa programm ġdid li ser jibda jixxandar fuq l-istazzjon F Living mill-iskeda ta' Jannar 2022. Programm bi preżentazzjoni u produzzjoni ta' Kevin Mercieca. Temi Maltin u Ewropej ser jittratta temi ta' importanza għalik u għall-familja tiegħek, għall-Gżejjer Maltin u għall-Ewropa. L-Eks Prim Ministru u l-Kap tad-Delegazzjoni Laburista tas-Soċjalisti u d-Demokratiċi fil-Parlament Ewropew Dott. Alfred Sant se jkun mistieden f'kull programm mis-sensiela ta' Temi Maltin u Ewropej. Miegħu kull darba f'kull programm se jkun hemm mistieden differenti skont is-suġġett li jkun qed jiġi diskuss. F'kull programm mis-sensiela ta' Temi Maltin u Ewropej il-ġurnalista Antoinette Falzon se tkun qed tifforma parti ċentrali mill-programm billi tagħti s-sehem tagħha permezz ta' features interessanti relatati mas-suġġett li jkun qed jiġi diskuss. Temi Maltin u Ewropej ser jibda jixxandar kull ġimgħatejn, l-Erbgħa bejn is-18:00hrs u s-18:30hrs, b'ripetizzjoni l-Ħadd fit-20:00hrs u t-Tnejn fl-10:00hrs. L-ewwel programm mis-sensiela ta' Temi Maltin u Ewropej se jkun qiegħed jixxandar l-Erbgħa 12 ta' Jannar 2022. Il-ġimgħa d-dieħla fl-ewwel programm se jiġi diskuss it-tibdil fil-klima u l-Patt Ekoloġiku tal-Ewropa, dak magħruf aħjar bħala l-European Green Deal. Dan il-programm se jkun qed jiġi mtella' bl-għajnuna tal-Grupp tal-Alleanza Progressiva tas-Soċjalisti u d-Demokratiċi fil-Parlament Ewropew. Miktub Minn Stejjer popolari Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo